SUPPLEMENTA. 871 



Ut Monographiam Iclineumonum genuinorum 

 Europae perfectam ederem, necesse esse existimo, 

 illas quoque species recipere, quae, licetipse eas 

 nec viderim nec ad species a me ipso examinatas 

 adhiberepotuerim, ab auctoribus tamen qua euro- 

 paeae descriptae sunt. Cum vero descriptiones 

 plurimae nimis breves, immo icones multae adeo 

 pravae sint, ut inde genus haud erui possit, istas 

 species haud speciebus a me examinatis et descrip- 

 tis intermixi, sed seorsim, secundum descriptio- 

 nes aut icones exhibitas auctorum, in peculiarem 

 appendicem collocare malui. Ex eadem ratione 

 quoque has species haud in genera dispescui, sed 

 omnes, sub nomine communi Ichneumonum cgm- 

 plectens, e colore antennarum scutelli et abdomi- 

 nis, secundum conspectum adnexum, in sectiones 

 segregavi; haud tamen neglexi, ubi fieri poterat, 

 de genere earum vero aut praesumtivo sententiam 

 nieam subjungere. Caeterum autem omnes Ich- 

 neumones auctorum, de quibus persuasum me 

 habebam, eos haud ad Ichneumones genuinos cen- 

 sendos esse, omisi. 



